text: En-øre til 6.000 kr. - mindst
  14 februar 2013 kl. 13.16
  Mange, sjældne og dyre mønter og sedler på auktion i Esbjerg.
  Kurantdukater, rigsdaler og vietnamdollarts. 
  Søndag bliver en stor dag for numismatikere, også kendt som møntsamlere.
  Esbjerg møntsamlerforening holder auktion med 240 emner, for eksempel en enøre, hvor buddene starter ved 6000 kroner.
  Blandt de danske mønter ventes der gode bud på flotte danske 10 ører fra 1923, der hører til blandt de sjældne, og der er allerede indkommet brevbrud på en meget sjælden 1-øre fra 1881. En samler fra Berlin meldt sin ankomst for at byde på Danmarks dyreste 1-øre.
  Der kan også bydes på kurant-dukater i guld fra henholdsvis 1758 og 1761, altså under Frederik den 5. Mønterne står til over 4000 kr.
  Der er endvidere også sjældne pengesedler på auktionen, blandt andet en amerikansk militærseddel fra 1969 med 1 $ i pålydende værdi, som blev anvendt i Vietnam.
  